Oder stelled Sie sich vor, Sie chönted ihres Läbe mit dem Läbe vo öppert  anderem ganz tuusche: und ich mein würklich s'ganzi Läbe... ich bin überzügt,  die meischte Mänsche würdet säge:  gute, ich hätt viellicht gern dä brueflich  Erfolg vo däm und d'Schönheit vo däre und würd gern so guet chöne Gitarre  spiele wie de säb und emal dä Luxus usprobiere wie di ander... aber mis ganzi  Läbe tuusche mit dene.... nein, ich glaub, ich bliib lieber ich sälber.  Das chan mer doch nur säge, wänn mer mit sich doch einigermasse in Friede  isch, wämmer en Ahnig hätt, vom Schatz, wo i eus isch.